顧之逵

顧之逵  ， 字抱衝 。 清朝藏書家 。 校勘學家顧廣圻的堂兄 。 乾隆十八年 （ 1753年 ） 生 ， 乾隆四十一年 （ 1776年 ） 科試 ， 入元和縣學 。 深邃於學 ， 好藏書 ， 多宋本 、 元本書 。 又築有 “ 小讀書堆 ” ， 與黃丕烈的百宋一廛 、 周錫瓚的香嚴書屋 、 袁廷檮的五硯樓合稱四大藏書家 。 杭州畫家陳鴻壽曾畫 《 藏書四友圖 》 。 黃丕烈與顧之逵爲至交 ， 顧之逵將堂弟顧廣圻介紹到黃丕烈處 ， 幫助黃校勘書籍 。 黃丕烈曾見顧之逵有影宋抄本 《 戰國策 》 ， 因自己只有元吳師道刻本 ， 而頗以爲憾 。 乾隆六十一年 （ 1796年 ） ， 焦循曾拜訪其藏書樓 ， 吳騫 、 瞿中溶等亦訪問過其藏書樓 。 嘉慶二年 （ 1797年 ） 四月卒 ， 得年四十五 。 身後二子尚年幼 ， 其藏書歸季弟管理 ， 嘉慶二十四年以後 ， 漸散佚 。 著有 《 一郗錄 》 等 。